Melinda Elvenes

Melinda Victoria Elvenes (født 1986 i Maun i Botswana) er en av de to vinnerne av Frøken Norge-konkurransen i 2010. Hun representerte Norge i Miss Universe-finalen i Las Vegas i USA den 23. august 2010. Den andre vinneren, som representerte Norge i Miss World, var Mariann Birkedal fra Stavanger.

Elvenes er født i byen Maun i Botswana i det sørlige Afrika. Hennes far er norsk og hennes mor er botswansk. Hun flyttet til Larvik i 1998 og har i flere år danset hos Studio Nille. Elvenes har fullført en bachelorgrad i utviklingslære, samtidig som hun arbeider som modell og servitør. Elvenes er den første kvinnen med afrikansk opphav som har vunnet Frøken Norge-konkurransen.

Hennes farfar er skøyteløper Hroar Elvenes.

 Kilder 
Østlands-Posten 26. juni 2010.
VG Nett: De er Norges vakreste

 Eksterne lenker 
 Melinda Elvenes' Miss Universe-profil

Kategori:Norske modeller
Kategori:Personer fra North-West District (Botswana)
Kategori:Personer fra Larvik kommune